Lolland-Falsters Stifts-Tidende, 1846-05-02
Udenlandske Efterretninger. Mordforsøget mod Ludvig Philip sysselsætter Pressen meget levende. Morderen, Pierre Lecomte, er 48 Aar gammel. Han har tjent i Grækenland under General Church som Second- og Premierlieutenant, og tilsidst som Capitain; han forlod Tjenesten af Utilfredshed, med Præsidenten, der, som har sagde, ikke kunde lide Franskmændene. 1829 traadte han i Tjeneste paa Carl den Tiendes Privatdomainer som simpel Forstbetjent. Hans Ansøgning om denne Post blev anbefalet af den nuværende Konge, den daværende Hertug af Orleans Ludvig Philip udtalede selv i sin Anbefaling Tvivl, om Lecomte ogsaa vilde modtage en saa ringe Bestilling, for om muligt at forskaffe ham en bedre. Bestandig begunstiget af Kongen, erholdt han 1839 endelig Posten som Overførster i Fontainebleau. Han var i sin Tjeneste meget ivrig, men viste en heftig, egensindig Characteer og var yderst pirrelig. 1844 fratog man ham, formedelst en Jnsubordinationsforseelse imod sin Foresatte, Forstinspecteuren, en Gratification af 25 Franes, hvorved han følte sig saaledes krænket, at han i de groveste Udtryk forlangte sin Afsked. Den blev ham tilstaaet, og skjøndt han derved ogsaa tabte Ret til Pension, blev denne ham dog udbetalt af Kongens Civilliste, ja endnu den samme Dag, da han begav sig til Fontainebleau for at fuldbyrde Attentatet, havde han hævet sin Qvartalspension Allerede i fire Maaneder skal han have pønset paa sin forbryderske Plan, om Onsdagen den 15de erfarede han, at Kongen vilde begive sig til Fontainebleau; da besluttede han at sætte sin Udaad i Værk. Om Natten kom han til Fontainebleau; hans nøiagtige Kjendskab til Localiteterne gjorde ham det let at vælge et gunstigt Standpunct. - Lecomte er ugift, han er født i Beaumont (Cote dor); af kraftig Skabning og en fast militair Holdning, bære hans Træk iøvrigt Præget af en brutal Energi Hans Haar er sort; han bærer et stærkt Skjæg. Æreslegionens Kors har han erhvervet sig i det spanske Feldttog 1823, hvor han udmærkede sig ved Mod og Raskhed. Jkkun det Tilfælde, at Kongen i Fontainebleaus Dyrehave steeg ud af Vognen for at see paa en Vildsvineagt, hvorved han kom til at bytte Plads med Grev Montalivet, og at den som Piqueur foranridende Staldkarl Mil let af en Feiltagelse ikke kjørte den nærmeste Vei, men bøiede ind i en anden Allee, ikkun dette frelste Ludvig Philips Liv, saasom han ellers vilde have siddet foran i Vognen og frembudt en klar Skive for den sikkerttræffende Lecomte, der sad skjult bag Dyrehavens Ringmuur og vilde skyde Kongen foran i Brystet; men nu skulde han skyde ham fra Siden af, han blev forvirret og afskjød Doubletten, paa Maa og Faa. Europas Fred er maaskee for Øieblikket bevaret ved en Staldkarls - Forseelse, Millet var iøvrigt den, som især udmærkede sig ved Morderens Paagribelse. Saasnart Skuddene vare faldne, rede de Husarofficerer, som ledsagede Kongens Vogn, henimod Muren; men da de ikke kunde komme over den, forsøgte de at omringe den. Millet ved derimod lige hen til det Sted, hvor Skuddet var faldet, steeg op paa sin Hest, svingede sig over Muren og ilede ene efter den flygtende Morder, der i største Hast søgte at naae et Sted, hvor han forud havde samlet et Riisknippe, for hurtigt at springe over Muren paa den anden Side og undkomme. Lecomte vilde sætte sig til Modværge med sit Gevær, men Millet gik kjæk løs paa den stærke og rasende Morder og holdt ene fast paa ham, indtil Flere endeligen kom til Hjælp og overmandede ham. Lecomte maatte iføres Tvangstrøie, da han paa Veien til Fængslet forsøgte at berøve sig selv Livet. – Sagens Paakiendelse er ved en kongl. Ordonants overdragen til Pairsretten. Paa Deputeretkammerets Lykønskning svarede den gamle Konge saa smukt som værdigt: "Af mit Hjertes Grund takker jeg Deputeredekammeret for de Følelser, det har udtalt for mig, for Dronningen, for mine Sønner og mine Børnebørn, men i Sandhed, jeg er meget ulykkelig og det gjennemborer mit Hjerte, naar jeg betænker, at hele denne Familie, som jeg elsker saa høit, ligesom jeg er udsat for disse afskyelige Mordforsøg, hvis Gjenstand dog jeg allene skulde være."